CELEX: 32014R0336
Language: da
Date: 2014-03-28 00:00:00
Title: Kommissionens gennemførelsesforordning (EU) nr. 336/2014 af 28. marts 2014 om tarifering af varer i den kombinerede nomenklatur

2.4.2014   
            
            
               DA
            
            
               Den Europæiske Unions Tidende
            
            
               L 99/1
            
         KOMMISSIONENS GENNEMFØRELSESFORORDNING (EU) Nr. 336/2014
   af 28. marts 2014
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den i kolonne 2 i tabellen nævnte KN-kode.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. marts 2014.
      
         
            På Kommissionens vegne
         
         
            For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et sæt til detailsalg (et trådløst bakkamera) til montering i motorkøretøjer, med følgende bestanddele:
                  
                              —
                           
                           
                              et fjernsynskamera til dag og nat med en CMOS-sensor og et 2,4 mm objektiv
                           
                        
                              —
                           
                           
                              en trådløs videosignalsender med en antenne
                           
                        
                              —
                           
                           
                              en 2,4 GHz trådløs modtager til videosignaler med en LCD-farveskærm med et diagonalt skærmmål på 17,8 cm (7 tommer) og en opløsning på 480 × 240 pixel. Den er udstyret med funktionsknapper og en AV-grænseflade til tilslutning af eksterne audio- og videoapparater.
                           
                        Fjernsynskameraet optager ikke lyd.
                  Varen er beregnet til anvendelse i f.eks. biler, rutebiler eller anhængere og gør det muligt for føreren at se, hvad der er bagved.
               
               
                  8528 72 40
               
               
                  Tarifering i henhold til almindelig tariferingsbestemmelse 1, 3c) og 6 vedrørende den kombinerede nomenklatur og teksten til KN-kode 8528, 8528 72 og 8528 72 40.
                  Delene betragtes som varer i sæt til detailsalg i henhold til bestemmelse 3b), da de forskellige bestanddele er sat sammen med henblik på at opfylde et bestemt behov eller udføre en bestemt aktivitet.
                  Sættet består af en sender til fjernsyn (pos. 8525 50), et fjernsynskamera (pos. 8525 80) og en fjernsynsmodtager (pos. 8528 72). Ingen af bestanddelene er karaktergivende for sættet, da de er lige vigtige for udførelsen af sættets funktion.
                  Apparatet tariferes derfor under KN-kode 8528 72 40 som fjernsynsmodtagere til farvefjernsyn med LCD-skærm (med flydende krystaller).